P6_TA(2005)0215

Στήριξη της αγροτικής ανάπτυξης μέσω του ΕΓΤΑΑ *

Νομοθετικό ψήφισμα του Ευρωπαϊκού Κοινοβουλίου σχετικά με την πρόταση κανονισμού του Συμβουλίου που αφορά τη στήριξη της αγροτικής ανάπτυξης από το Ευρωπαϊκό Γεωργικό Ταμείο Αγροτικής Ανάπτυξης (ΕΓΤΑΑ) (COM(2004)0490 — C6-0181/2004 — 2004/0161(CNS))

(Διαδικασία διαβούλευσης)

Το Ευρωπαϊκό Κοινοβούλιο,

- έχοντας υπόψη την πρόταση της Επιτροπής προς το Συμβούλιο (COM(2004)0490) [1],

- έχοντας υπόψη το άρθρο 37 της Συνθήκης ΕΚ, σύμφωνα με το οποίο κλήθηκε από το Συμβούλιο να γνωμοδοτήσει (C6-0181/2004),

- έχοντας υπόψη το άρθρο 51 του Κανονισμού του,

- έχοντας υπόψη τη γνώμη της Ευρωπαϊκής Οικονομικής και Κοινωνικής Επιτροπής (ΕΟΚΕ 251/05),

- έχοντας υπόψη την έκθεση της Επιτροπής Γεωργίας και Ανάπτυξης της Υπαίθρου και τις γνωμοδοτήσεις της Επιτροπής Προϋπολογισμών, της Επιτροπής Ελέγχου του Προϋπολογισμού και της Επιτροπής Περιφερειακής Ανάπτυξης (A6-0145/2005),

1. εγκρίνει την πρόταση της Επιτροπής όπως τροποποιήθηκε·

2. καλεί την Επιτροπή να τροποποιήσει αναλόγως την πρότασή της, σύμφωνα με το άρθρο 250, παράγραφος 2, της Συνθήκης ΕΚ·

3. καλεί το Συμβούλιο, σε περίπτωση που προτίθεται να απομακρυνθεί από το κείμενο που ενέκρινε το Κοινοβούλιο, να το ενημερώσει σχετικά·

4. ζητεί να κληθεί εκ νέου να γνωμοδοτήσει σε περίπτωση που το Συμβούλιο προτίθεται να επιφέρει σημαντικές τροποποιήσεις στην πρόταση της Επιτροπής·

5. αναθέτει στον Πρόεδρό του να διαβιβάσει τη θέση του Κοινοβουλίου στο Συμβούλιο και στην Επιτροπή.

Τροπολογία 1

Αιτιολογική σκέψη 3

(3) Η μεταρρύθμιση της ΚΓΠ τον Ιούνιο 2003 και τον Απρίλιο 2004 εισήγαγε μείζονες αλλαγές, οι οποίες πιθανώς θα έχουν σημαντική επίπτωση στην οικονομία του συνόλου των αγροτικών περιοχών της Κοινότητας όσον αφορά τα σχήματα γεωργικής παραγωγής, τις μεθόδους διαχείρισης της γης, την απασχόληση και τις ευρύτερες κοινωνικές και οικονομικές συνθήκες στις αγροτικές περιοχές.

(3) Η μεταρρύθμιση της ΚΓΠ τον Ιούνιο 2003 και τον Απρίλιο 2004 εισήγαγε μείζονες αλλαγές, οι οποίες πιθανώς θα έχουν σημαντική επίπτωση στην οικονομία του συνόλου των αγροτικών περιοχών της Κοινότητας όσον αφορά τη διαρθρωτική ανάπτυξη της γεωργίας, την περιφερειακή κατανομή και ένταση της παραγωγής καθώς και τα σχήματα γεωργικής παραγωγής, τις μεθόδους διαχείρισης της γης, την απασχόληση και τις ευρύτερες κοινωνικές και οικονομικές συνθήκες στις αγροτικές περιοχές.

Τροπολογία 2

Αιτιολογική σκέψη 3α (νέα)

(3α) Κατά τα επόμενα έτη ο ευρωπαϊκός τομέας τροφίμων και γεωργίας θα ελευθερώνεται ολοένα και περισσότερο και πρέπει να είναι ανταγωνιστικός στη διεθνή αγορά. Οι κοινές πολιτικές της ΕΕ πρέπει να παρέχουν ευκαιρίες για μεγαλύτερη ανταγωνιστικότητα μέσω καινοτομιών.

Τροπολογία 3

Αιτιολογική σκέψη 3β (νέα)

(3β) Η μεγαλύτερη ανταγωνιστικότητα στον τομέα των τροφίμων και της γεωργίας στις αγροτικές περιοχές θα καταστήσει απαραίτητη την ανάπτυξη ευρωπαϊκών σημάτων ποιότητας που θα παρέχουν πληροφορίες σχετικά με την ασφάλεια των τροφίμων, την τεκμηρίωση διαδικασιών παραγωγής (ανιχνευσιμότητα), την καλή διαβίωση των ζώων, το περιβάλλον και τις συνθήκες εργασίας.

Τροπολογία 4

Αιτιολογική σκέψη 5

(5) Η Κοινότητα μπορεί να λαμβάνει μέτρα σύμφωνα με την αρχή της επικουρικότητας, όπως προβλέπεται στο άρθρο 5 της Συνθήκης. Επειδή ο στόχος της αγροτικής ανάπτυξης δεν μπορεί να επιτευχθεί επαρκώς από τα κράτη μέλη, δεδομένων των δεσμών που υπάρχουν μεταξύ αυτού και των άλλων μέσων της Κοινής Γεωργικής Πολιτικής, της έκτασης των ανισοτήτων μεταξύ αγροτικών περιοχών και των περιορισμών ως προς τους δημοσιονομικούς πόρους των κρατών μελών σε μια διευρυμένη Ένωση, μπορεί να υλοποιηθεί καλύτερα σε κοινοτικό επίπεδο, μέσω των πολυετών εγγυήσεων της κοινοτικής χρηματοδότησης και με την συγκέντρωση αυτής στις προτεραιότητές της. Σύμφωνα με την αρχή της αναλογικότητας, όπως αναφέρεται στο άρθρο 5 της Συνθήκης, ο παρών κανονισμός δεν υπερβαίνει τα αναγκαία όρια για την επίτευξη του στόχου αυτού.

(5) Η Κοινότητα μπορεί να λαμβάνει μέτρα σύμφωνα με την αρχή της επικουρικότητας, όπως προβλέπεται στο άρθρο 5 της Συνθήκης. Επειδή ο στόχος της αγροτικής ανάπτυξης δεν μπορεί να επιτευχθεί επαρκώς από τα κράτη μέλη, δεδομένων των δεσμών που υπάρχουν μεταξύ αυτού και των άλλων μέσων της Κοινής Γεωργικής Πολιτικής, της έκτασης των ανισοτήτων μεταξύ αγροτικών περιοχών και των περιορισμών ως προς τους δημοσιονομικούς πόρους των κρατών μελών σε μια διευρυμένη Ένωση, μπορεί να υλοποιηθεί καλύτερα σε κοινοτικό επίπεδο, μέσω των πολυετών εγγυήσεων της κοινοτικής χρηματοδότησης και με την συγκέντρωση αυτής στις προτεραιότητές της. Η Ευρωπαϊκή Ένωση οφείλει να εξασφαλίσει την οικονομική βιωσιμότητα του παρόντος Κανονισμού με την διάθεση επαρκών δημοσιονομικών πόρων για την αντιμετώπιση τόσο των παλαιών όσο και των νέων δράσεων ανάπτυξης της υπαίθρου. Σύμφωνα με την αρχή της αναλογικότητας, όπως αναφέρεται στο άρθρο 5 της Συνθήκης, ο παρών κανονισμός δεν υπερβαίνει τα αναγκαία όρια για την επίτευξη του στόχου αυτού.

Τροπολογία 5

Αιτιολογική σκέψη 6

(6) Οι δραστηριότητες του Ευρωπαϊκού Γεωργικού Ταμείου Αγροτικής Ανάπτυξης, το οποίο στο εξής καλείται το "Ταμείο", καθώς και οι πράξεις στις οποίες συνεισφέρει, πρέπει να είναι συνεπείς και συμβατές με τις άλλες κοινοτικές πολιτικές και να συμμορφώνονται με την όλη κοινοτική νομοθεσία.

(6) Οι δραστηριότητες του Ευρωπαϊκού Γεωργικού Ταμείου Αγροτικής Ανάπτυξης, το οποίο στο εξής καλείται το "Ταμείο", καθώς και οι πράξεις στις οποίες συνεισφέρει, πρέπει να είναι συνεπείς και συμβατές με την πολιτική συνοχής στο χώρο της υπαίθρου και τις άλλες κοινοτικές πολιτικές και να συμμορφώνονται με την όλη κοινοτική νομοθεσία.

Τροπολογία 6

Αιτιολογική σκέψη 7

(7) Στη δράση της υπέρ της αγροτικής ανάπτυξης, η Κοινότητα μεριμνά, ώστε να ενθαρρύνει την εξάλειψη των ανισοτήτων και την προώθηση της ισότητας μεταξύ ανδρών και γυναικών, σύμφωνα με τα άρθρα 2 και 3 της Συνθήκης.

(7) Στη δράση της υπέρ της αγροτικής ανάπτυξης, η Κοινότητα μεριμνά, ώστε να ενθαρρύνει την εξάλειψη των ανισοτήτων και την προώθηση της ισότητας και της καταπολέμησης των διακρίσεων μεταξύ ανδρών και γυναικών, σύμφωνα με τα άρθρα 2 και 3 της Συνθήκης.

Τροπολογία 7

Αιτιολογική σκέψη 11

(11) Για να εξασφαλιστεί η αειφόρος ανάπτυξη των αγροτικών περιοχών, είναι αναγκαίο να εστιαστούν οι προσπάθειες σε περιορισμένο αριθμό κεντρικών στόχων προτεραιότητας σε κοινοτικό επίπεδο, οι οποίοι αφορούν την ανταγωνιστικότητα της γεωργίας και της δασοκομίας, τη διαχείριση της γης και το περιβάλλον, καθώς και την ποιότητα ζωής και τη διαφοροποίηση των δραστηριοτήτων στις εν λόγω περιοχές.

(11) Για να εξασφαλιστεί η αειφόρος ανάπτυξη των αγροτικών περιοχών, είναι αναγκαίο να εστιαστούν οι προσπάθειες σε περιορισμένο αριθμό κεντρικών στόχων προτεραιότητας σε κοινοτικό επίπεδο, οι οποίοι αφορούν την ανταγωνιστικότητα της γεωργίας και της δασοκομίας, τη διαχείριση της γης και το περιβάλλον, καθώς και την ποιότητα ζωής και τη διαφοροποίηση των δραστηριοτήτων στις εν λόγω περιοχές, λαμβάνοντας υπόψη, ωστόσο, το διαφορετικό χαρακτήρα των προβλημάτων που αντιμετωπίζουν οι περιοχές της ΕΕ, στις οποίες περιλαμβάνονται από απομεμακρυσμένες αγροτικές περιοχές που πλήττονται από την απερήμωση έως περιαστικές περιοχές που υφίστανται όλο και μεγαλύτερες πιέσεις από τα αστικά κέντρα.

Τροπολογία 8

Αιτιολογική σκέψη 16

(16) Η παροχή ειδικών ευεργετημάτων στους νέους γεωργούς μπορεί να διευκολύνει και την αρχική τους εγκατάσταση, αλλά και τη διαρθρωτική προσαρμογή των εκμεταλλεύσεών τους μετά την αρχική τους εγκατάσταση. Το μέτρο που αφορά την εγκατάσταση πρέπει να βελτιωθεί, μέσω της χορήγησης εφάπαξ πριμοδότησης, και να εξαρτάται από τον όρο της κατάρτισης επιχειρηματικού σχεδίου που εξασφαλίζει την ανάπτυξη των δραστηριοτήτων των νέων γεωργών.

(16) Η παροχή ειδικών ευεργετημάτων στους νέους γεωργούς μπορεί να διευκολύνει και την αρχική τους εγκατάσταση, αλλά και τη διαρθρωτική προσαρμογή των εκμεταλλεύσεών τους μετά την αρχική τους εγκατάσταση. Το μέτρο εγκατάστασης πρέπει να εξαρτάται από την υποβολή του κατάλληλου επιχειρησιακού σχεδίου ως μέσου για τη διασφάλιση, με την πάροδο του χρόνου, της ανάπτυξης των δραστηριοτήτων της νέας επιχείρησης. Προκειμένου να διευκολυνθεί το ξεκίνημα και η ανάπτυξη της νέας επιχείρησης, στο επιχειρηματικό αυτό σχέδιο πρέπει να παρέχονται τα κατάλληλα κίνητρα με μια ολοκληρωμένη δέσμη μέτρων που αναφέρονται στους διάφορους άξονες παρέμβασης.

Τροπολογία 9

Αιτιολογική σκέψη 23

(23) Οι βελτιώσεις στη μεταποίηση και εμπορία της πρωτογενούς γεωργικής και δασοκομικής παραγωγής πρέπει να ενθαρρύνονται μέσω της στήριξης επενδύσεων που αποσκοπούν στη βελτίωση της αποδοτικότητας στον τομέα της μεταποίησης και εμπορίας, στην προώθηση της μεταποίησης της γεωργικής και δασοκομικής παραγωγής για ανανεώσιμη ενέργεια, στην εισαγωγή νέων τεχνολογιών, στη διάνοιξη νέων ευκαιριών εξεύρεσης αγορών για τα γεωργικά και δασοκομικά προϊόντα, στο να δίνεται έμφαση στην ποιότητα, στη βελτίωση των επιδόσεων ως προς την προστασία του περιβάλλοντος, την επαγγελματική ασφάλεια, την υγιεινή και την καλή διαβίωση των ζώων, κατά περίπτωση, μέσω της κατεύθυνσης των ενισχύσεων προς τις μικρές και πολύ μικρές επιχειρήσεις, οι οποίες είναι καλύτερα σε θέση να παρέχουν προστιθέμενη αξία στα τοπικά προϊόντα, απλουστεύοντας παράλληλα τους όρους χορήγησης των επενδυτικών ενισχύσεων σε σύγκριση με εκείνους που προβλέπονται στον κανονισμό (ΕΚ) αριθ. 1257/1999 του Συμβουλίου.

(23) Οι βελτιώσεις στη μεταποίηση και εμπορία της πρωτογενούς γεωργικής και δασοκομικής παραγωγής πρέπει να ενθαρρύνονται μέσω της στήριξης επενδύσεων που αποσκοπούν στη βελτίωση της αποδοτικότητας στον τομέα της μεταποίησης και εμπορίας, στην προώθηση της μεταποίησης της γεωργικής και δασοκομικής παραγωγής για ανανεώσιμη ενέργεια, στην εισαγωγή νέων τεχνολογιών, στη διάνοιξη νέων ευκαιριών εξεύρεσης αγορών για τα γεωργικά και δασοκομικά προϊόντα, στο να δίνεται έμφαση στην ποιότητα, στη βελτίωση των επιδόσεων ως προς την προστασία του περιβάλλοντος, την επαγγελματική ασφάλεια, την υγιεινή και την καλή διαβίωση των ζώων, ενισχύοντας τις πολύ μικρές επιχειρήσεις, τις μικρομεσαίες επιχειρήσεις και τις ενώσεις παραγωγών, οι οποίες είναι καλύτερα σε θέση να παρέχουν προστιθέμενη αξία στα τοπικά προϊόντα, απλουστεύοντας παράλληλα τους όρους χορήγησης των επενδυτικών ενισχύσεων σε σύγκριση με εκείνους που προβλέπονται στον κανονισμό (ΕΚ) αριθ. 1257/1999 του Συμβουλίου.

Τροπολογία 10

Αιτιολογική σκέψη 32

(32) Οι ενισχύσεις για φυσικά μειονεκτήματα στις ορεινές περιοχές και οι ενισχύσεις σε άλλες περιοχές με μειονεκτήματα πρέπει να συμβάλλουν, μέσω της συνέχισης της χρησιμοποίησης των γεωργικών γαιών, στη διατήρηση της υπαίθρου και στη διατήρηση και προαγωγή αειφορικών γεωργικών συστημάτων. Πρέπει να καθοριστούν αντικειμενικές παράμετροι για τον καθορισμό του ύψους των ενισχύσεων, ώστε να εξασφαλίζεται η αποτελεσματικότητα του εν λόγω καθεστώτος στήριξης και να διασφαλίζεται η επίτευξη των στόχων του.

(32) Οι ενισχύσεις για φυσικά μειονεκτήματα στις ορεινές περιοχές και οι ενισχύσεις σε άλλες περιοχές με μειονεκτήματα πρέπει να συμβάλλουν, μέσω της συνέχισης της χρησιμοποίησης των γεωργικών γαιών, στη διατήρηση της υπαίθρου και στη διατήρηση και προαγωγή αειφορικών γεωργικών συστημάτων. Πρέπει να καθοριστούν αντικειμενικές παράμετροι για τον καθορισμό του ύψους των ενισχύσεων, ώστε να εξασφαλίζεται η αποτελεσματικότητα του εν λόγω καθεστώτος στήριξης και να διασφαλίζεται η επίτευξη των στόχων του. Διατηρουμένης της αναγκαίας συνέχειας στον καθορισμό των μειονεκτουσών περιοχών πρέπει στο μέλλον η βασική αντίληψη να επικεντρώνεται στα φυσικά μειονεκτήματα εντός ενός κράτους μέλους. Όσον αφορά το σύστημα των αντισταθμιστικών πληρωμών, τα κράτη μέλη πρέπει να παρακινηθούν να αναπτύξουν συστήματα αντικειμενικής διαφοροποίησης. Η Επιτροπή καλείται να παρουσιάσει ολοκληρωμένη μελέτη σχετικά με τον ορισμό των μειονεκτουσών περιοχών, η οποία θα εξετάζει όλες τις σχετικές πτυχές. Έως τότε εξακολουθεί να ισχύει ο ορισμός που χρησιμοποιείται σήμερα.

Τροπολογία 11

Αιτιολογική σκέψη 33

(33) Πρέπει να εξακολουθήσει να παρέχεται στήριξη στους γεωργούς, για να συμβάλλει στην αντιμετώπιση συγκεκριμένων μειονεκτημάτων στις σχετικές περιοχές, τα οποία απορρέουν από την εφαρμογή της οδηγίας 79/409/EΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών και της οδηγίας 92/43/EΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ώστε να υπάρξει συμβολή στην αποτελεσματική διαχείριση των τοποθεσιών NATURA 2000.

(33) Πρέπει να εξακολουθήσει να παρέχεται στήριξη στους γεωργούς και τους δασοκαλλιεργητές, στήριξη που θα προέρχεται ωστόσο μόνο συμπληρωματικά από το Ευρωπαϊκό Ταμείο για την ανάπτυξη της υπαίθρου για να συμβάλλει στην αντιμετώπιση συγκεκριμένων μειονεκτημάτων στις σχετικές περιοχές, τα οποία απορρέουν από την εφαρμογή της οδηγίας 79/409/EΟΚ του Συμβουλίου της 2ας Απριλίου 1979 περί της διατηρήσεως των αγρίων πτηνών και της οδηγίας 92/43/EΟΚ του Συμβουλίου της 21ης Μαΐου 1992 για τη διατήρηση των φυσικών οικοτόπων καθώς και της άγριας πανίδας και χλωρίδας, ώστε να υπάρξει συμβολή στην αποτελεσματική διαχείριση των τοποθεσιών NATURA 2000. Πέραν των άλλων ευρωπαϊκών ταμείων, η πρωταρχική πηγή χρηματοδότησης είναι κυρίως οι προϋπολογισμοί σε εθνικό και περιφερειακό επίπεδο.

Τροπολογία 12

Αιτιολογική σκέψη 34

(34) Οι γεωργοπεριβαλλοντικές ενισχύσεις πρέπει να εξακολουθήσουν να διαδραματίζουν εξέχοντα ρόλο στη στήριξη της αειφόρου ανάπτυξης των αγροτικών περιοχών και στην ανταπόκριση στην αυξανόμενη ζήτηση της κοινωνίας για περιβαλλοντικές υπηρεσίες. Πρέπει επιπλέον να ενθαρρύνουν τους γεωργούς να υπηρετούν την κοινωνία στο σύνολό της, εισάγοντας ή εξακολουθώντας να εφαρμόζουν μεθόδους γεωργικής παραγωγής συμβατές με την προστασία και τη βελτίωση του περιβάλλοντος, του τοπίου και των χαρακτηριστικών του, των φυσικών πόρων, του εδάφους και της γενετικής ποικιλομορφίας. Σύμφωνα με την αρχή "ο ρυπαίνων πληρώνει", οι ενισχύσεις αυτές πρέπει να καλύπτουν μόνο τις δεσμεύσεις εκείνες που υπερβαίνουν τα σχετικά υποχρεωτικά πρότυπα.

(34) Οι γεωργοπεριβαλλοντικές ενισχύσεις πρέπει να εξακολουθήσουν να διαδραματίζουν εξέχοντα ρόλο στη στήριξη της αειφόρου ανάπτυξης των αγροτικών περιοχών και στην ανταπόκριση στην αυξανόμενη ζήτηση της κοινωνίας για περιβαλλοντικές υπηρεσίες. Πρέπει επιπλέον να ενθαρρύνουν τους γεωργούς να υπηρετούν την κοινωνία στο σύνολό της, εισάγοντας ή εξακολουθώντας να εφαρμόζουν μεθόδους γεωργικής παραγωγής συμβατές με την προστασία και τη βελτίωση του περιβάλλοντος, του τοπίου και των χαρακτηριστικών του, των φυσικών πόρων, του εδάφους και της γενετικής ποικιλομορφίας. Σύμφωνα με την αρχή "ο ρυπαίνων πληρώνει", οι ενισχύσεις αυτές πρέπει να καλύπτουν μόνο τις δεσμεύσεις εκείνες που υπερβαίνουν τα σχετικά υποχρεωτικά πρότυπα, όπου παράλληλα με την αντιστάθμιση των αποτελεσμάτων στο κόστος και το όφελος θα πρέπει να τους δοθεί και χαρακτήρας κινήτρων.

Τροπολογία 13

Αιτιολογική σκέψη 45

(45) Είναι ανάγκη να ληφθούν συνοδευτικά μέτρα για τις αλλαγές στις αγροτικές περιοχές, για να βοηθηθούν να διαφοροποιήσουν τις γεωργικές δραστηριότητες προς μη γεωργικές δραστηριότητες και να αναπτύξουν τους μη γεωργικούς τομείς, να προωθήσουν την απασχόληση, να βελτιώσουν τις βασικές υπηρεσίες και να εκτελέσουν επενδύσεις που θα καταστήσουν τις αγροτικές περιοχές ελκυστικότερες, ώστε να αναστραφούν οι τάσεις προς την οικονομική και κοινωνική παρακμή και τη μείωση του πληθυσμού της υπαίθρου. Είναι επίσης αναγκαίο να καταβληθεί προσπάθεια για τη βελτίωση του ανθρώπινου δυναμικού από την άποψη αυτή.

(45) Είναι ανάγκη να ληφθούν συνοδευτικά μέτρα για τις αλλαγές στις αγροτικές περιοχές, για να βοηθηθούν να διαφοροποιήσουν τις γεωργικές δραστηριότητες προς μη γεωργικές δραστηριότητες και να αναπτύξουν τους μη γεωργικούς τομείς, να προωθήσουν την απασχόληση, να βελτιώσουν τις βασικές υπηρεσίες και να εκτελέσουν επενδύσεις που θα καταστήσουν τις αγροτικές περιοχές ελκυστικότερες, ώστε να αναστραφούν οι τάσεις προς την οικονομική και κοινωνική παρακμή και τη μείωση του πληθυσμού της υπαίθρου. Είναι επίσης αναγκαίο να καταβληθεί προσπάθεια για τη βελτίωση του ανθρώπινου δυναμικού από την άποψη αυτή. Τα μέτρα αγροτικής ανάπτυξης, ιδίως αυτά του άξονα προτεραιότητας ΙΙΙ, θα πρέπει να εφαρμοστούν επιπροσθέτως με τις υφιστάμενες πολιτικές και κατ' αυτόν τον τρόπο να προκαλέσουν ειδικές συνεργίες στο χώρο της υπαίθρου.

Τροπολογία 14

Αιτιολογική σκέψη 50

(50) Δεδομένης της σημασίας της προσέγγισης LEADER, σημαντικό μερίδιο της συνεισφοράς του Ταμείου πρέπει να προορίζεται για την προτεραιότητα αυτή.

(50) Δεδομένης της σημασίας της προσέγγισης LEADER, επαρκές μερίδιο της συνεισφοράς του Ταμείου πρέπει να προορίζεται για την προτεραιότητα αυτή.

Τροπολογία 15

Αιτιολογική σκέψη 56

(56) Πέραν και άνω των ποσών αυτών τα κράτη μέλη πρέπει να λαμβάνουν υπόψη τα ποσά που προκύπτουν από τη διαφοροποίηση, όπως προβλέπεται στο άρθρο 12 παράγραφος 2 του κανονισμού (ΕΚ) αριθ. …/… [για τη χρηματοδότηση της ΚΓΠ].

(56) Πέραν και άνω των ποσών αυτών τα κράτη μέλη πρέπει να λαμβάνουν υπόψη τα ποσά που προκύπτουν από τη διαφοροποίηση, όπως προβλέπεται στο άρθρο 12, παράγραφος 2, του κανονισμού (ΕΚ) αριθ. …/… [για τη χρηματοδότηση της ΚΓΠ], φροντίζοντας ώστε, στο μέτρο που προέρχονται από τον πρώτο πυλώνα, να χρησιμοποιούνται για την άμεση στήριξη των τομέων της γεωργίας και της δασοκομίας, κυρίως με την αύξηση των ενισχύσεων προς τους αγρότες που λαμβάνουν τις χαμηλότερες ενισχύσεις.

Τροπολογία 16

Αιτιολογική σκέψη 58

(58) Το ποσοστό της συνεισφοράς του Ταμείου στον προγραμματισμό αγροτικής ανάπτυξης πρέπει να καθορίζεται σε σχέση με τις δημόσιες δαπάνες των κρατών μελών, με συνεκτίμηση της σημασίας της προτεραιότητας για τη διαχείριση της γης και το περιβάλλον, της κατάστασης στις περιφέρειες που καλύπτονται από τον στόχο σύγκλισης, της προτεραιότητας που δίνεται στην προσέγγιση LEADER, των άκρως απομακρυσμένων περιφερειών που αναφέρονται στο άρθρο 299 της Συνθήκης και των νήσων που καλύπτονται από τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους.

(58) Το ποσοστό της συνεισφοράς του Ταμείου στον προγραμματισμό αγροτικής ανάπτυξης πρέπει να καθορίζεται σε σχέση με τις δημόσιες δαπάνες των κρατών μελών, με συνεκτίμηση της σημασίας της προτεραιότητας για τη διαχείριση της γης και το περιβάλλον, της κατάστασης στις περιφέρειες που καλύπτονται από τον στόχο σύγκλισης, της σημασίας που δίνεται στην προσέγγιση LEADER, των άκρως απομακρυσμένων περιφερειών που αναφέρονται στο άρθρο 299 της Συνθήκης και των νήσων που καλύπτονται από τον κανονισμό (ΕΟΚ) αριθ. 2019/93 του Συμβουλίου της 19ης Ιουλίου 1993 για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους.

Τροπολογία 17

Αιτιολογική σκέψη 66

(66) Το κοινοτικό αποθεματικό για την προσέγγιση LEADER πρέπει να κατανέμεται λαμβάνοντας υπόψη τη σχετική επίδοση των προγραμμάτων. Τα κριτήρια για την κατανομή του πρέπει να καθοριστούν ανάλογα.

Τροπολογία 18

Άρθρο 3

Τροπολογία 19

Άρθρο 4, παράγραφος 1, στοιχείο α)

α) βελτίωση της ανταγωνιστικότητας της γεωργίας και της δασοκομίας μέσω της παροχής στήριξης για αναδιάρθρωση·

α) βελτίωση της ανταγωνιστικότητας της γεωργίας και της δασοκομίας μέσω της παροχής στήριξης για ανάπτυξη και για αναδιάρθρωση καθώς και για καινοτομία, εκπαίδευση και επαγγελματική κατάρτιση·

Τροπολογία 20

Άρθρο 4, παράγραφος 1, στοιχείο β)

β) βελτίωση του περιβάλλοντος και της υπαίθρου μέσω της παροχής στήριξης για τη διαχείριση της γης·

β) βελτίωση του περιβάλλοντος και της υπαίθρου καθώς και της καλλιέργειας της γης μέσω της παροχής στήριξης για τη βιώσιμη διαχείριση της γης·

Τροπολογία 21

Άρθρο 4, παράγραφος 1, στοιχείο γ)

γ) βελτίωση της ποιότητας ζωής στις αγροτικές περιοχές και ενθάρρυνση της διαφοροποίησης της οικονομικής δραστηριότητας.

γ) βελτίωση της ποιότητας ζωής και της πολιτιστικής ανάπτυξης στις αγροτικές περιοχές και ενθάρρυνση της ανάπτυξης και της διαφοροποίησης της οικονομικής δραστηριότητας.

Τροπολογία 22

Άρθρο 4, παράγραφος 1, στοιχείο γα) (νέο)

γα) βελτίωση της προμήθειας του πληθυσμού, σε τοπικό και περιφερειακό επίπεδο, με τοπικά γεωργικά προϊόντα·

Τροπολογία 23

Άρθρο 4, παράγραφος 1, στοιχείο γβ) (νέο)

γβ) αύξηση της συμβολής σε μια βιώσιμη προμήθεια ενέργειας και στην προστασία του κλίματος.

Τροπολογία 24

Άρθρο 5, παράγραφος 1

1. Το Ταμείο συμπληρώνει τις εθνικές, περιφερειακές και τοπικές ενέργειες που συμβάλλουν στις προτεραιότητες της Κοινότητας.

1. Το Ταμείο συμπληρώνει τις εθνικές, περιφερειακές και τοπικές ενέργειες χωρίς να περιορίζει την εφαρμογή των αντίστοιχων εθνικών αναπτυξιακών προγραμμάτων που συμβάλλουν στις προτεραιότητες της Κοινότητας.

Τροπολογία 25

Άρθρο 5, παράγραφος 2

2. Η Επιτροπή και τα κράτη μέλη μεριμνούν, ώστε η συνδρομή του Ταμείου και των κρατών μελών να είναι συνεπής προς τις δραστηριότητες, τις πολιτικές και τις προτεραιότητες της Κοινότητας. Η συνδρομή του Ταμείου πρέπει να είναι συνεπής προς τους στόχους της οικονομικής και κοινωνικής συνοχής, και ιδίως εκείνους του Ευρωπαϊκού Ταμείου Αλιείας.

2. Η Επιτροπή και τα κράτη μέλη μεριμνούν, ώστε η συνδρομή του Ταμείου και των κρατών μελών να είναι συνεπής προς τις δραστηριότητες, τις πολιτικές και τις προτεραιότητες της Κοινότητας. Η συνδρομή του Ταμείου πρέπει να είναι συνεπής προς τους στόχους της οικονομικής, κοινωνικής και εδαφικής συνοχής, και ιδίως εκείνους του Ευρωπαϊκού Ταμείου Αλιείας και της πολιτικής για το περιβάλλον.

Τροπολογία 26

Άρθρο 5, παράγραφος 4

4. Πρέπει επίσης να υπάρχει συνέπεια προς τα μέτρα που χρηματοδοτούνται από το Ευρωπαϊκό Γεωργικό Ταμείο Εγγυήσεων.

4. Πρέπει επίσης να υπάρχει συνέπεια προς τα μέτρα που χρηματοδοτούνται από το Ευρωπαϊκό Γεωργικό Ταμείο Εγγυήσεων καθώς και σαφής διαχωρισμός της χρηματοδότησης μέτρων τα οποία αποτελούν τις ουσιαστικές διαρθρωτικές παρεμβάσεις άλλων διαρθρωτικών ταμείων.

Τροπολογία 27

Άρθρο 6, παράγραφος 1, στοιχείο β)

β) των οικονομικών και κοινωνικών εταίρων·

β) των φορέων των οικονομικών και κοινωνικών εταίρων καθώς και των οργανώσεων του αγροτικού χώρου που συμμετέχουν και δραστηριοποιούνται στον τομέα αυτό·

Τροπολογία 28

Άρθρο 6, παράγραφος 3

3. Η εταιρική σχέση εμπλέκεται στην κατάρτιση και παρακολούθηση του εθνικού στρατηγικού σχεδίου και στην κατάρτιση, υλοποίηση, παρακολούθηση και αξιολόγηση των προγραμμάτων αγροτικής ανάπτυξης. Τα κράτη μέλη φροντίζουν για τη συμμετοχή όλων των κατάλληλων εταίρων στα διάφορα στάδια του προγραμματισμού, τηρουμένων των προθεσμιών που καθορίζονται για κάθε στάδιο.

3. Η εταιρική σχέση εμπλέκεται στην κατάρτιση και παρακολούθηση του εθνικού στρατηγικού σχεδίου και στην κατάρτιση, υλοποίηση, παρακολούθηση και αξιολόγηση των προγραμμάτων αγροτικής ανάπτυξης. Τα κράτη μέλη φροντίζουν για τη συμμετοχή όλων των κατάλληλων εταίρων στα διάφορα στάδια του προγραμματισμού. Για το λόγο αυτό, στον προγραμματισμό λαμβάνεται μέριμνα ώστε να διασφαλισθεί επαρκής χρόνος για τη διαβούλευση των ενδιαφερομένων εταίρων καθώς και πραγματική συμμετοχή.

Τροπολογία 29

Άρθρο 7

Τροπολογία 30

Άρθρο 8, πρώτο εδάφιο

Τροπολογία 31

Άρθρο 8, δεύτερο εδάφιο

Τροπολογία 32

Άρθρο 8, εδάφιο 2α (νέο)

Τροπολογία 33

Άρθρο 8α (νέο)

Άρθρο 8α

Ειδική ενίσχυση μικρών και πολύ μικρών εκμεταλλεύσεων

Τα κράτη μέλη και η Επιτροπή ενισχύουν τις μικρές και πολύ μικρές εκμεταλλεύσεις λόγω της ιδιαίτερης σημασίας τους για την απασχόληση και το περιβάλλον στις αγροτικές περιοχές. Λαμβανομένης υπόψη της ιδιαίτερης κοινωνικο-οικονομικής σημασίας των εκμεταλλεύσεων, έκαστο κράτος μέλος θεσπίζει κριτήρια στήριξης τα οποία εξασφαλίζουν στις εν λόγω εκμεταλλεύσεις κατά προτεραιότητα πρόσβαση στις πιστώσεις που προορίζονται για την αγροτική ανάπτυξη.

Τροπολογία 34

Άρθρο 9, παράγραφος 1, πρώτο εδάφιο

1. Το Συμβούλιο εγκρίνει σε κοινοτικό επίπεδο στρατηγικές κατευθυντήριες γραμμές για την αγροτική ανάπτυξη και για την περίοδο προγραμματισμού από 1ης Ιανουαρίου 2007 έως 31 Δεκεμβρίου 2013, υπό το πρίσμα των πολιτικών προτεραιοτήτων που καθορίζονται σε κοινοτικό επίπεδο.

1. Το Συμβούλιο εγκρίνει σε κοινοτικό επίπεδο στρατηγικές κατευθυντήριες γραμμές για την αγροτική ανάπτυξη και ιδιαίτερα για την επίτευξη των στόχων που αναφέρονται στο άρθρο 4 για την περίοδο προγραμματισμού από 1ης Ιανουαρίου 2007 έως 31 Δεκεμβρίου 2013, υπό το πρίσμα των πολιτικών προτεραιοτήτων που καθορίζονται σε κοινοτικό επίπεδο.

Τροπολογία 35

Άρθρο 9, παράγραφος 1, δεύτερο εδάφιο

Τροπολογία 36

Άρθρο 11, παράγραφος 3, στοιχείο ε)

ε) τα μέσα που εξασφαλίζουν τον συντονισμό με τα άλλα μέσα της ΚΓΠ και με την πολιτική συνοχής·

ε) τα μέσα που εξασφαλίζουν τον συντονισμό της ΚΓΠ συμπεριλαμβανομένων και των δύο (2) πυλώνων της 1α και 1β με την πολιτική της συνοχής, της εδαφικής σύγκλισης καθώς και της περιφερειακής ανταγωνιστικότητας και απασχόλησης·

Τροπολογία 37

Άρθρο 11, παράγραφος 3, στοιχείο (ζα) (νέο)

(ζα) στοιχεία σχετικά με τον τρόπο με τον οποίο το σχέδιο συμβάλλει στην κοινωνική ένταξη και στην απαγόρευση των διακρίσεων.

Τροπολογία 38

Άρθρο 11α, παράγραφος 2

2. Κάθε κράτος μέλος διαβιβάζει στην Επιτροπή το οικείο εθνικό στρατηγικό σχέδιο πριν υποβάλει τα προγράμματα αγροτικής ανάπτυξης.

2. Κάθε κράτος μέλος διαβιβάζει στην Επιτροπή το οικείο εθνικό στρατηγικό σχέδιο πριν ή κατά τη στιγμή της υποβολής των προγραμμάτων αγροτικής ανάπτυξης. Εάν κράτος μέλος διαθέτει μόνον ένα πρόγραμμα αγροτικής ανάπτυξης, η εθνική στρατηγική μπορεί να ενσωματωθεί ως χωριστό κεφάλαιο.

Τροπολογία 39

Άρθρο 12, τίτλος και παράγραφος 1

1. Με αφετηρία το 2008 και το αργότερο την 1η Οκτωβρίου κάθε έτους, κάθε κράτος μέλος υποβάλλει στην Επιτροπή συνοπτική έκθεση, η οποία παρουσιάζει την πρόοδο που σημειώθηκε στην υλοποίηση της στρατηγικής και των στόχων του, καθώς και τη συμβολή τους στην επίτευξη των κοινοτικών στρατηγικών κατευθυντήριων γραμμών για την αγροτική ανάπτυξη.

1. Το αργότερο την 1η Οκτωβρίου του 2010, κάθε κράτος μέλος υποβάλλει στην Επιτροπή συνοπτική έκθεση, η οποία παρουσιάζει την πρόοδο που σημειώθηκε στην υλοποίηση της στρατηγικής και των στόχων του, καθώς και τη συμβολή τους στην επίτευξη των κοινοτικών στρατηγικών κατευθυντήριων γραμμών για την αγροτική ανάπτυξη. Μετά την περάτωση της περιόδου προγραμματισμού κάθε κράτος μέλος υποβάλει συνοπτική έκθεση για το χρονικό διάστημα προγραμματισμού 2007-2013.

Τροπολογία 40

Άρθρο 13, τίτλος και παράγραφος 1

1. Με αφετηρία το 2009 και στην αρχή κάθε έτους, η Επιτροπή υποβάλλει ετήσια έκθεση, στην οποία συνοψίζονται οι κύριες εξελίξεις, τάσεις και προκλήσεις που σχετίζονται με την εφαρμογή των εθνικών στρατηγικών σχεδίων και των κοινοτικών στρατηγικών κατευθυντήριων γραμμών. Η έκθεση αυτή βασίζεται στην εκ μέρους της Επιτροπής ανάλυση και εκτίμηση των ετήσιων συνοπτικών εκθέσεων των κρατών μελών που αναφέρονται στο άρθρο 12 και κάθε άλλης διαθέσιμης πληροφορίας. Αναφέρει τα μέτρα που έχουν ληφθεί ή που πρέπει να ληφθούν από τα κράτη μέλη και την Επιτροπή, για να δοθεί η κατάλληλη συνέχεια στα συμπεράσματα της έκθεσης.

1. Η Επιτροπή υποβάλλει μετά την υποβολή των εκθέσεων των κρατών μελών μια συνοπτική έκθεση κατά το έτος 2011, στην οποία συνοψίζονται οι κύριες εξελίξεις, τάσεις και προκλήσεις που σχετίζονται με την εφαρμογή των εθνικών στρατηγικών σχεδίων και των κοινοτικών στρατηγικών κατευθυντήριων γραμμών. Η έκθεση αυτή βασίζεται στην εκ μέρους της Επιτροπής ανάλυση και εκτίμηση των συνοπτικών εκθέσεων των κρατών μελών που αναφέρονται στο άρθρο 12 και κάθε άλλης διαθέσιμης πληροφορίας. Αναφέρει τα μέτρα που έχουν ληφθεί ή που πρέπει να ληφθούν από τα κράτη μέλη και την Επιτροπή, για να δοθεί η κατάλληλη συνέχεια στα συμπεράσματα της έκθεσης.

Τροπολογία 41

Άρθρο 13, παράγραφος 2

2. Η ετήσια έκθεση της Επιτροπής διαβιβάζεται στο Συμβούλιο, το Κοινοβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών.

2. Η έκθεση της Επιτροπής διαβιβάζεται στο Κοινοβούλιο, το Συμβούλιο, την Ευρωπαϊκή Οικονομική και Κοινωνική Επιτροπή και την Επιτροπή των Περιφερειών.

Τροπολογία 42

Άρθρο 14, παράγραφος 2

2. Τα κράτη μέλη μπορούν να υποβάλουν είτε ενιαίο πρόγραμμα για ολόκληρη την επικράτειά τους είτε πρόγραμμα για κάθε περιφέρεια.

2. Τα κράτη μέλη μπορούν να υποβάλουν εθνικό πρόγραμμα ή περιφερειακά προγράμματα ή ακόμη συνδυασμό αυτών των δύο τύπων προγραμμάτων.

Τροπολογία 43

Άρθρο 16

Τροπολογία 44

Άρθρο 18, παράγραφος 1

1. Τα προγράμματα αγροτικής ανάπτυξης επανεξετάζονται και, εάν χρειάζεται, προσαρμόζονται για το υπόλοιπο της περιόδου με πρωτοβουλία του κράτους μέλους ή της Επιτροπής, μετά από έγκριση της επιτροπής παρακολούθησης. Σκοπός των αναθεωρήσεων αυτών είναι να λαμβάνεται υπόψη το πόρισμα των αξιολογήσεων και των ετήσιων εκθέσεων της Επιτροπής, ιδίως με στόχο την ενίσχυση ή την προσαρμογή του τρόπου με τον οποίο λαμβάνονται υπόψη οι κοινοτικές προτεραιότητες. Τα προγράμματα αγροτικής ανάπτυξης αναθεωρούνται, ενδεχομένως, μετά την κατανομή του αποθεματικού LEADER που αναφέρεται στο άρθρο 92.

1. Τα προγράμματα αγροτικής ανάπτυξης επανεξετάζονται και, εάν χρειάζεται, προσαρμόζονται για το υπόλοιπο της περιόδου με πρωτοβουλία του κράτους μέλους ή της Επιτροπής, μετά από έγκριση της επιτροπής παρακολούθησης. Σκοπός των αναθεωρήσεων αυτών είναι να λαμβάνεται υπόψη το πόρισμα των αξιολογήσεων και των ετήσιων εκθέσεων της Επιτροπής, ιδίως με στόχο την ενίσχυση ή την προσαρμογή του τρόπου με τον οποίο λαμβάνονται υπόψη οι κοινοτικές προτεραιότητες.

Τροπολογία 45

Άρθρο 19, στοιχείο α), σημείο vα) (νέο)

vα) της στήριξης στην τεχνική πλαισίωση των γεωργών και των δασοκόμων·

Τροπολογία 46

Άρθρο 19, στοιχείο β), σημείο i)

i) εκσυγχρονισμού των εκμεταλλεύσεων,

i) εκσυγχρονισμού των εκμεταλλεύσεων, περιλαμβανομένων των μικρότερων εξ αυτών,

Τροπολογία 47

Άρθρο 19, στοιχείο β), σημείο vα) (νέο)

vα) πειραματική ανάπτυξη·

Τροπολογία 48

Άρθρο 19, στοιχείο γ), σημείο i)

i) παροχής βοήθειας στους γεωργούς για να προσαρμοστούν σε αυστηρά πρότυπα βασιζόμενα στην κοινοτική νομοθεσία,

i) παροχής βοήθειας στους γεωργούς για να προσαρμοστούν σε αυστηρά πρότυπα βασιζόμενα στην κοινοτική νομοθεσία, με προοπτική τη βέλτιστη ασφάλεια των τροφίμων,

Τροπολογία 130

Άρθρο 19, στοιχείο γ), σημείο ii)

ii) στήριξης των γεωργών που συμμετέχουν σε προγράμματα ποιότητας τροφίμων,

ii) στήριξης των γεωργών και των ομάδων παραγωγών που συμμετέχουν σε προγράμματα ποιότητας τροφίμων, π.χ. στο πλαίσιο του κανονισμού (ΕΟΚ) αριθ. 2081/92 του Συμβουλίου, της 14ης Ιουλίου 1992, για την προστασία των γεωγραφικών ενδείξεων και των ονομασιών προέλευσης των γεωργικών προϊόντων και των τροφίμων [2],

Τροπολογία 50

Άρθρο 19, στοιχείο γ), σημείο iiiα) (νέο)

iiia) στήριξη πρωτοβουλιών όπως οι τοπικές γεωργικές αγορές και τα τοπικά συστήματα για τη παροχή ποιοτικών προϊόντων διατροφής·

Τροπολογία 51

Άρθρο 19, στοιχείο δ), σημείο i)

i) στήριξη των εκμεταλλεύσεων ημιαυτοσυντήρησης που υποβάλλονται σε αναδιάρθρωση,

i) στήριξη των εκμεταλλεύσεων ημιαυτοσυντήρησης που υποβάλλονται σε αναδιάρθρωση και λειτουργούν σε αγροτικές, περιαστικές και αστικές περιοχές,

Τροπολογία 52

Άρθρο 21, παράγραφος 1, εισαγωγική πρόταση

1. Η στήριξη που προβλέπεται στο άρθρο 19, στοιχείο α), σημείο ii) παρέχεται σε άτομα, τα οποία:

1. Η στήριξη που προβλέπεται στο άρθρο 19, στοιχείο α), σημείο ii) είναι υποχρεωτική για τα κράτη μέλη και τις περιφέρειες και παρέχεται σε άτομα, τα οποία:

Τροπολογία 53

Άρθρο 21, παράγραφος 1, στοιχείο γ)

γ) υποβάλλουν επιχειρηματικό σχέδιο για την ανάπτυξη των γεωργικών δραστηριοτήτων τους·

γ) υποβάλλουν το κατάλληλο επιχειρηματικό σχέδιο για την ανάπτυξη των επιχειρηματικών τους δραστηριοτήτων. Η υλοποίηση και η πορεία που συνδέονται με το επιχειρηματικό σχέδιο εξακριβώνονται τρία χρόνια μετά την εγκατάσταση.

Τροπολογία 54

Άρθρο 21, παράγραφος 2

2. Η στήριξη παρέχεται με τη μορφή εφάπαξ πριμοδότησης, της οποίας το μέγιστο ποσό αναφέρεται στο παράρτημα Ι.

2. Η στήριξη παρέχεται με τη μορφή εφάπαξ πριμοδότησης και/ή επιδότησης επιτοκίου δανείου μέγιστης κεφαλαιοποιηθείσης αξίας έως 55000 ευρώ.

Τροπολογία 55

Άρθρο 21, παράγραφος 2α (νέα)

2α. Προκειμένου να υποστηριχθεί η υλοποίηση του επιχειρηματικού σχεδίου βάσει της παραγράφου 1, στοιχείο γ), πρέπει να διασφαλίζεται μια ολοκληρωμένη δέσμη μέτρων που θα συνεισφέρουν στη δημιουργία και την ανάπτυξη νέων επιχειρηματικών δραστηριοτήτων. Η δέσμη αυτή περιλαμβάνει ένα ή περισσότερα μέτρα παρέμβασης που προβλέπονται από τις διατάξεις του τίτλου IV του παρόντος κανονισμού επιτρέποντας τη χρηματοδότηση περαιτέρω ενεργειών που αναφέρονται σε έναν ή περισσοτέρους άξονες.

Τροπολογία 56

Άρθρο 21, παράγραφος 2β (νέα)

2β. Τα μέτρα υπέρ της εγκατάστασης των νέων αγροτών πρέπει να υπάρχουν σε όλα τα προγράμματα ανάπτυξης της υπαίθρου, εθνικά και περιφερειακά.

Τροπολογία 57

Άρθρο 21, παράγραφος 2γ (νέα)

2γ. Στους νέους γεωργούς που υποστηρίζονται βάσει του παρόντος άρθρου μπορεί να χορηγηθεί προθεσμία που δεν θα υπερβαίνει τα πέντε έτη μετά την εγκατάσταση, προκειμένου να τηρούνται οι όροι που προβλέπουν οι κοινοτικοί κανόνες ή οι ελάχιστες απαιτήσεις στο πλαίσιο της βοηθείας για τον εκσυγχρονισμό των εκμεταλλεύσεων, τις πληρωμές που προορίζονται για την αντιστάθμιση των φυσικών μειονεκτημάτων των ορεινών περιοχών και τις πληρωμές για τις άλλες μειονεκτούσες περιοχές καθώς και τις αγροπεριβαλλοντικές πληρωμές και εκείνες για την καλή διαβίωση των ζώων.

Τροπολογία 58

Άρθρο 23, παράγραφος 1, στοιχείο βα) (νέο)

βα) να βοηθήσει μελλοντικούς γεωργούς και ιδιοκτήτες δασών να καλύψουν το κόστος που προκύπτει από την προετοιμασία του επιχειρηματικού σχεδίου για την ανάπτυξη των γεωργικών τους δραστηριοτήτων.

Τροπολογία 59

Άρθρο 25, παράγραφος 1, στοιχείο α)

α) βελτιώνουν την εν γένει επίδοση της εκμετάλλευσης, και

α) βελτιώνουν την εν γένει οικονομική και περιβαλλοντική επίδοση της εκμετάλλευσης, και

Τροπολογία 60

Άρθρο 25, παράγραφος 1, στοιχείο αα) (νέο)

αα) δημιουργούν θέσεις εργασίας, και

Τροπολογία 61

Άρθρο 26, τίτλος

Τροπολογία 62

Άρθρο 26, παράγραφος 1

1. Η επενδυτική στήριξη που προβλέπεται στο άρθρο 19, στοιχείο β), σημείο ii) παρέχεται για δάση που αποτελούν ιδιοκτησία ιδιωτών ή των ενώσεών τους ή δήμων ή των ενώσεών τους. Ο περιορισμός αυτός δεν ισχύει για τα υποτροπικά δάση και για τις δασικές εκτάσεις στο έδαφος των Αζορών, της Μαδέρας και των Γαλλικών Υπερπόντιων Διαμερισμάτων.

1. Η επενδυτική στήριξη που προβλέπεται στο άρθρο 19, στοιχείο β), σημείο ii) παρέχεται για δάση που αποτελούν ιδιοκτησία ιδιωτών ή των ενώσεών τους ή δήμων ή των ενώσεών τους. Ο περιορισμός αυτός δεν ισχύει για τα τροπικά ή υποτροπικά δάση και για τις δασικές εκτάσεις στο έδαφος των Αζορών, της Μαδέρας και των Γαλλικών Υπερπόντιων Διαμερισμάτων καθώς και των ιδιαίτερα απομεμακρυσμένων περιοχών της Ευρωπαϊκής Ένωσης. Επενδυτική στήριξη χορηγείται επίσης κατά την ίδρυση και για τη διαρθρωτική ενίσχυση ενώσεων κατόχων δασών για την υποστήριξη των μελών για τη βιώσιμη και αποτελεσματική καλλιέργεια των δασών τους.

Τροπολογία 63

Άρθρο 26, παράγραφος 2

2. Οι επενδύσεις βασίζονται σε σχέδια δασικής διαχείρισης.

2. Οι επενδύσεις βασίζονται σε σχέδια δασικής διαχείρισης για ιδιοκτησίες δασών πέραν ορισμένου μεγέθους, το οποίο πρέπει να καθορίζεται από τα κράτη μέλη στα προγράμματά τους.

Τροπολογία 64

Άρθρο 27, παράγραφος 1, στοιχείο α)

α) βελτιώνουν την εν γένει επίδοση της επιχείρησης·

α) βελτιώνουν την εν γένει οικονομική και περιβαλλοντική επίδοση της επιχείρησης·

Τροπολογία 65

Άρθρο 27, παράγραφος 2, πρώτο εδάφιο

2. Η στήριξη βάσει της παραγράφου 1 περιορίζεται στις πολύ μικρές και τις μικρές επιχειρήσεις κατά την έννοια της σύστασης 2003/361/EΚ της Επιτροπής. Στην περίπτωση της δασοκομικής παραγωγής, η στήριξη περιορίζεται στις πολύ μικρές επιχειρήσεις.

2. Η στήριξη βάσει της παραγράφου 1 χορηγείται στις πολύ μικρές, μικρές και μεσαίες επιχειρήσεις κατά την έννοια της σύστασης 2003/361/EΚ της Επιτροπής καθώς και σε οιαδήποτε συνεταιριστική μορφή παραγωγών. Στην περίπτωση της δασοκομικής παραγωγής, η στήριξη περιορίζεται στις πολύ μικρές και μικρές επιχειρήσεις, καθώς και σε ενώσεις πολύ μικρών και μικρών επιχειρήσεων.

Τροπολογία 66

Άρθρο 28

Τροπολογία 131

Άρθρο 30, παράγραφος 1, στοιχείο β)

β) προορίζεται για κοινοτικά προγράμματα ποιότητας τροφίμων ή για προγράμματα αναγνωρισμένα από τα κράτη μέλη, τα οποία πληρούν ακριβή κριτήρια που καθορίζονται σύμφωνα με τη διαδικασία του άρθρου 95 παράγραφος 2· τα προγράμματα, μοναδικός σκοπός των οποίων είναι να αυξήσουν το επίπεδο ελέγχου της τήρησης υποχρεωτικών προτύπων με βάση την κοινοτική ή εθνική νομοθεσία δεν είναι επιλέξιμα για στήριξη,

β) προορίζεται για κοινοτικά προγράμματα ποιότητας τροφίμων, π.χ. στο πλαίσιο του κανονισμού (ΕΟΚ) αριθ. 2081/92, ή για προγράμματα αναγνωρισμένα από τα κράτη μέλη, τα οποία πληρούν ακριβή κριτήρια που καθορίζονται σύμφωνα με τη διαδικασία του άρθρου 95, παράγραφος 2· τα προγράμματα, μοναδικός σκοπός των οποίων είναι να αυξήσουν το επίπεδο ελέγχου της τήρησης υποχρεωτικών προτύπων με βάση την κοινοτική ή εθνική νομοθεσία δεν είναι επιλέξιμα για στήριξη,

Τροπολογία 67

Άρθρο 31, εδάφιο 1α (νέο)

Η στήριξη μπορεί να περιλαμβάνει δραστηριότητες ενημέρωσης και προώθησης για:

α) συνεργασία, μεταφορά πληροφοριών ή δικτύωση μεταξύ γεωργών, μεταποιητών ή άλλων φορέων της αγοράς στην αλυσίδα γεωργικών προϊόντων διατροφής·

β) μεταφορά τεχνογνωσίας και βέλτιστων πρακτικών μεταξύ γεωργών, μεταποιητών ή άλλων φορέων της αγοράς στην αλυσίδα γεωργικών προϊόντων διατροφής.

Τροπολογία 68

Ενότητα 4, Τμήμα 2, τίτλος

ΑΞΟΝΑΣ ΠΡΟΤΕΡΑΙΟΤΗΤΑΣ 2:

ΔΙΑΧΕΙΡΙΣΗ ΓΗΣ

ΑΞΟΝΑΣ ΠΡΟΤΕΡΑΙΟΤΗΤΑΣ 2:

ΒΕΛΤΙΩΣΗ ΤΟΥ ΠΕΡΙΒΑΛΛΟΝΤΟΣ ΚΑΙ ΤΟΥ ΦΥΣΙΚΟΥ ΧΩΡΟΥ

Τροπολογία 69

Άρθρο 34, στοιχείο α), σημείο iv)

iv) ενισχύσεων για γεωργοπεριβαλλοντικά μέτρα και για την καλή διαβίωση των ζώων·

iv) ενισχύσεων για γεωργοπεριβαλλοντικά μέτρα και για την καλή διαβίωση των ζώων καθώς και μέτρα για τη διατήρηση και την αξιοποίηση της γεωργικής γενετικής ποικιλότητας στην εκμετάλλευση·

Τροπολογία 70

Άρθρο 34, στοιχείο α), σημείο ivα) (νέο)

ivα) προώθηση της βιολογικής γεωργίας,

Τροπολογία 71

Άρθρο 34, στοιχείο β), σημείο v)

v) δασοπεριβαλλοντικών ενισχύσεων·

v) δασοπεριβαλλοντικών ενισχύσεων καθώς και δράσεων για τη διατήρηση και την αξιοποίηση της γενετικής ποικιλότητας που αξιοποιείται στον τομέα της δασοκομίας·

Τροπολογία 72

Άρθρο 35, παράγραφος 4

4. Οι ενισχύσεις είναι φθίνουσες, όταν υπερβαίνουν ένα όριο έκτασης ανά εκμετάλλευση που καθορίζεται στο πρόγραμμα.

4. Οι ενισχύσεις είναι φθίνουσες λαμβανομένων υπόψη των σχετικών στόχων, όταν υπερβαίνουν ένα όριο έκτασης ανά εκμετάλλευση που καθορίζεται στο πρόγραμμα.

Τροπολογία 73

Άρθρο 36, πρώτο εδάφιο

Τροπολογία 74

Άρθρο 36, δεύτερο εδάφιο

Τροπολογία 75

Άρθρο 37, παράγραφος 3, πρώτο εδάφιο

3. Οι γεωργοπεριβαλλοντικές ενισχύσεις και οι ενισχύσεις για την καλή διαβίωση των ζώων καλύπτουν μόνο τις δεσμεύσεις εκείνες που υπερβαίνουν τα σχετικά υποχρεωτικά πρότυπα, τα οποία θεσπίζονται σύμφωνα με τα άρθρα 4 και 5 και τα παραρτήματα III και IV του κανονισμού (ΕΚ) αριθ. 1782/2003 του Συμβουλίου, καθώς και τις άλλες σχετικές υποχρεωτικές απαιτήσεις, που θεσπίζονται από την εθνική νομοθεσία και προσδιορίζονται στο πρόγραμμα. Επιπρόσθετα, οι γεωργοί και οι άλλοι διαχειριστές γης που αναλαμβάνουν γεωργοπεριβαλλοντικές δεσμεύσεις οφείλουν να τηρούν τις ελάχιστες απαιτήσεις για τη χρήση λιπασμάτων και φυτοπροστατευτικών προϊόντων, οι οποίες προσδιορίζονται στο πρόγραμμα.

3. Οι γεωργοπεριβαλλοντικές ενισχύσεις και οι ενισχύσεις για την καλή διαβίωση των ζώων καλύπτουν μόνο τις δεσμεύσεις εκείνες που υπερβαίνουν τα σχετικά υποχρεωτικά πρότυπα, τα οποία θεσπίζονται σύμφωνα με τα άρθρα 4 και 5 και τα παραρτήματα III και IV του κανονισμού (ΕΚ) αριθ. 1782/2003 του Συμβουλίου, καθώς και τις άλλες σχετικές υποχρεωτικές απαιτήσεις, που θεσπίζονται από την εθνική νομοθεσία και προσδιορίζονται στο πρόγραμμα.

Τροπολογία 76

Άρθρο 37, παράγραφος 3, δεύτερο εδάφιο

Τροπολογία 77

Άρθρο 37, παράγραφος 4, πρώτο εδάφιο

4. Οι ενισχύσεις χορηγούνται ετησίως και καλύπτουν το πρόσθετο κόστος και το διαφυγόν εισόδημα που απορρέουν από την αναληφθείσα δέσμευση· εάν χρειάζεται, μπορούν να καλύπτουν επίσης το κόστος των σχετικών πράξεων.

4. Οι ενισχύσεις χορηγούνται ετησίως. Περιλαμβάνουν ποσοστό 20 % — που λειτουργεί ως κίνητρο — για την κάλυψη του πρόσθετου κόστους και του διαφυγόντος εισοδήματος που απορρέουν από την αναληφθείσα δέσμευση.

Τροπολογία 78

Άρθρο 37, παράγραφος 4, δεύτερο εδάφιο

Τροπολογία 79

Άρθρο 38, στοιχείο β)

β) επενδύσεις στην εκμετάλλευση, οι οποίες αυξάνουν την αξία της συγκεκριμένης περιοχής NATURA 2000 ως δημόσιου αγαθού.

β) επενδύσεις στην εκμετάλλευση, οι οποίες αυξάνουν την αξία της συγκεκριμένης περιοχής NATURA 2000 ως δημόσιου αγαθού καθώς και άλλων περιοχών που είναι σημαντικές για την προστασία της φύσης.

Τροπολογία 80

Άρθρο 41, παράγραφος 3

3. Τα χριστουγεννιάτικα δένδρα και τα είδη ταχείας ανάπτυξης για βραχυπρόθεσμη καλλιέργεια αποκλείονται από την στήριξη.

3. Τα χριστουγεννιάτικα δένδρα, τα εισβάλλοντα ή ξένα είδη και τα είδη ταχείας ανάπτυξης για βραχυπρόθεσμη καλλιέργεια αποκλείονται από την στήριξη.

Τροπολογία 81

Άρθρο 43, πρώτο εδάφιο

Τροπολογία 82

Άρθρο 44, παράγραφος 2, πρώτο εδάφιο

2. Οι ενισχύσεις καλύπτουν το πρόσθετο κόστος που απορρέει από την αναληφθείσα δέσμευση. Υπολογίζονται με βάση το πραγματικό κόστος.

2. Οι ενισχύσεις υπολογίζονται με βάση συνήθεις προσεγγίσεις αξιολόγησης.

Τροπολογία 83

Άρθρο 46, στοιχείο β)

β) οι οποίες αυξάνουν την αξία ως δημόσιου αγαθού της συγκεκριμένης περιοχής.

β) οι οποίες αυξάνουν ή διατηρούν την αξία ως δημόσιου αγαθού της συγκεκριμένης περιοχής.

Τροπολογία 84

Άρθρο 47, παράγραφος 1

1. Τα κράτη μέλη καθορίζουν τις περιοχές που είναι επιλέξιμες για τις ενισχύσεις που προβλέπονται στο άρθρο 34, στοιχείο α), σημεία i), ii) και iii), καθώς και στο στοιχείο β), σημεία i), iii), iv) και vi) του εν λόγω άρθρου, λαμβάνοντας υπόψη τις διατάξεις των παραγράφων 2, 3, 4 και 5 του παρόντος άρθρου.

1. Τα κράτη μέλη καθορίζουν σύμφωνα με τη θεσμική τους διάρθρωση τις περιοχές που είναι επιλέξιμες για τις ενισχύσεις που προβλέπονται στο άρθρο 34, στοιχείο α), σημεία i), ii) και iii), καθώς και στο στοιχείο β), σημεία i), iii), iv) και vi) του εν λόγω άρθρου, λαμβάνοντας υπόψη τις διατάξεις των παραγράφων 2, 3, 4 και 5 του παρόντος άρθρου. Για περιοχές πρώτης αναδάσωσης: εάν ειδική νομοθεσία προβλέπει διαδικασία έγκρισης, δεν πραγματοποιείται καθορισμός των περιοχών.

Τροπολογία 85

Άρθρο 47, παράγραφος 2, πρώτο εδάφιο, στοιχείο α)

α) της ύπαρξης πολύ δυσχερών κλιματικών συνθηκών, εξαιτίας του υψομέτρου, με αποτέλεσμα να επιβραχύνεται σημαντικά η καλλιεργητική περίοδος·

α) της ύπαρξης πολύ δυσχερών κλιματικών συνθηκών, εξαιτίας του υψομέτρου ή της βόρειας θέσης, με αποτέλεσμα να επιβραχύνεται σημαντικά η καλλιεργητική περίοδος·

Τροπολογία 86

Άρθρο 47, παράγραφος 2, πρώτο εδάφιο, στοιχείο βα) (νέο)

βα) είτε της παρουσίας μικρού ή συρρικνούμενου πληθυσμού που εξαρτάται σημαντικά από τη γεωργική δραστηριότητα, η επιταχυνόμενη μείωση της οποίας θα έθετε σε κίνδυνο τη συγκράτηση του πληθυσμού στις εν λόγω περιοχές και τη βιωσιμότητά τους από πλευράς κοινωνικής, οικονομικής και περιβαλλοντικής·

Τροπολογία 87

Άρθρο 47, παράγραφος 2, πρώτο εδάφιο, στοιχείο ββ) (νέο)

ββ) είτε της ένταξής τους στις περιοχές των ορεινών και μειονεκτουσών περιοχών στις οποίες θα καταργηθούν βαθμιαία οι ενισχύσεις.

Τροπολογία 88

Άρθρο 47, παράγραφος 2, δεύτερο εδάφιο

Τροπολογία 89

Άρθρο 47, παράγραφος 3, πρώτο εδάφιο, στοιχείο βα) (νέο)

βα) να χαρακτηρίζονται από μικρό ή συρρικνούμενο πληθυσμό που εξαρτάται σημαντικά από τη γεωργική δραστηριότητα, η επιταχυνόμενη μείωση της οποίας θα έθετε σε κίνδυνο τη συγκράτηση του πληθυσμού στις εν λόγω περιοχές και τη βιωσιμότητά τους από πλευράς κοινωνικής, οικονομικής και περιβαλλοντικής·

Τροπολογία 90

Άρθρο 47, παράγραφος 3, πρώτο εδάφιο, στοιχείο ββ) (νέο)

ββ) να ανήκουν στις περιοχές των ορεινών και μειονεκτουσών περιοχών στις οποίες θα καταργηθούν βαθμιαία οι ενισχύσεις.

Τροπολογία 91

Άρθρο 47, παράγραφος 3, τρίτο εδάφιο

Τροπολογία 92

Άρθρο 47, παράγραφος 3, τέταρτο εδάφιο

Τροπολογία 93

Άρθρο 47, παράγραφος 5, πρώτο εδάφιο

5. Περιοχές κατάλληλες για δάσωση για περιβαλλοντικούς λόγους, όπως είναι η προστασία από τη διάβρωση ή η επέκταση των δασικών πόρων που συμβάλλουν στην άμβλυνση των κλιματικών μεταβολών, είναι επιλέξιμες για τις ενισχύσεις που προβλέπονται στο άρθρο 34, στοιχείο β), σημεία i) και iii).

5. Περιοχές κατάλληλες για δάσωση για λόγους οικολογίας και η προστασία από τη διάβρωση είναι επιλέξιμες για τις ενισχύσεις που προβλέπονται στο άρθρο 34, στοιχείο β), σημεία i) και iii). Δεν είναι επιλέξιμη η επέκταση των δασικών πόρων ως συμβολή στην καταπολέμηση των κλιματικών μεταβολών.

Τροπολογία 94

Άρθρο 49, στοιχείο α), σημείο i)

i) διαφοροποίηση προς μη γεωργικές δραστηριότητες,

i) διαφοροποίηση προς μη γεωργικές δραστηριότητες, συμπεριλαμβανομένων των δραστηριοτήτων στις γεωργικές εκμεταλλεύσεις,

Τροπολογία 95

Άρθρο 49, στοιχείο α), σημείο iα) (νέο)

iα) διαφοροποίηση του εισοδήματος των εργαζομένων στη γεωργία με την προώθηση της τοπικής επεξεργασίας, της άμεσης εμπορίας και της καθιέρωσης προϊόντων με ενδείξεις γεωγραφικής προέλευσης και ειδικά χαρακτηριστικά ποιότητας,

Τροπολογία 96

Άρθρο 49, στοιχείο α), σημείο ii)

ii) στήριξη της δημιουργίας και ανάπτυξης πολύ μικρών επιχειρήσεων με στόχο την προώθηση της επιχειρηματικότητας και την ανάπτυξη του οικονομικού ιστού,

ii) στήριξη της δημιουργίας, της επαναδραστηριοποίησης επιχειρήσεων εξαγοράς και της ανάπτυξης πολύ μικρών επιχειρήσεων -συμπεριλαμβανομένων των οικογενειακών- με στόχο την προώθηση της επιχειρηματικότητας και την ανάπτυξη του οικονομικού ιστού,

Τροπολογία 97

Άρθρο 49, στοιχείο α), σημείο iii)

iii) ενθάρρυνση τουριστικών δραστηριοτήτων,

iii) ενθάρρυνση βιώσιμων τουριστικών δραστηριοτήτων,

Τροπολογία 98

Άρθρο 49, στοιχείο α), σημείο iv)

iv) προστασία, αναβάθμιση και διαχείριση της φυσικής κληρονομιάς, και με τον τρόπο αυτό συμβολή στην αειφόρο οικονομική ανάπτυξη.

iv) προστασία, αναβάθμιση και διαχείριση της φυσικής κληρονομιάς, της αγροτικής κληρονομιάς (φυσικής, ιστορικής ή πολιτισμικής).

Τροπολογία 99

Άρθρο 49, στοιχείο α), σημείο ivα) (νέο)

ivα) στήριξη και προώθηση της δραστηριότητας των γυναικών στην ύπαιθρο.

Τροπολογία 100

Άρθρο 49, στοιχείο β), σημείο ii)

ii) ανακαίνιση και ανάπτυξη των χωριών· διατήρηση και αναβάθμιση της αγροτικής κληρονομιάς.

ii) ανακαίνιση και ανάπτυξη των χωριών· διατήρηση και αναβάθμιση της αγροτικής κληρονομιάς, της διατήρησης του τοπίου και της προστασίας της φύσης.

Τροπολογία 101

Άρθρο 49, στοιχείο γ)

γ) Ένα μέτρο επαγγελματικής κατάρτισης για τους οικονομικούς παράγοντες οι οποίοι δραστηριοποιούνται στους τομείς που καλύπτονται από τον άξονα προτεραιότητας 3.

Τροπολογία 102

Άρθρο 50

Τροπολογία 103

Άρθρο 50α (νέο)

Άρθρο 50α

Στήριξη μέτρων εμπορίας

Ο δικαιούχος της ενίσχυσης που αναφέρεται στο άρθρο 49, στοιχείο α), σημείο iα) μπορεί να είναι είτε ο γεωργός, είτε ο/η σύζυγός του, ή ένα από τα παιδιά τους.

Τροπολογία 104

Άρθρο 51, τίτλος

Τροπολογία 105

Άρθρο 52, στοιχείο γα) (νέο)

γα) η δημιουργία και ο εκσυγχρονισμός υποδομών μικρής κλίμακας αγροτικού τουρισμού.

Τροπολογία 106

Άρθρο 53

Τροπολογία 107

Άρθρο 56: Επαγγελματική κατάρτιση

Τροπολογία 108

Άρθρο 60, στοιχείο α)

α) τοπικής βάσης προγράμματα που προορίζονται για σαφώς προσδιορισμένες αγροτικές περιοχές μικρότερες της περιφέρειας·

α) τοπικής βάσης προγράμματα που προορίζονται για τις αγροτικές περιοχές των περιφερειών και ειδικότερα των μειονεκτικών και ορεινών και των περιοχών στις οποίες θα καταργηθούν βαθμιαία οι ενισχύσεις.

Τροπολογία 109

Άρθρο 67, παράγραφος 2, πρώτο εδάφιο

2. Με πρωτοβουλία των κρατών μελών, για κάθε πρόγραμμα αγροτικής ανάπτυξης, το Ταμείο μπορεί να χρηματοδοτεί δραστηριότητες προπαρασκευής, διαχείρισης, παρακολούθησης, αξιολόγησης, ενημέρωσης και ελέγχου της συνδρομής των προγραμμάτων.

2. Με πρωτοβουλία των κρατών μελών, για κάθε πρόγραμμα αγροτικής ανάπτυξης, και για το Εθνικό Στρατηγικό Σχέδιο, το Ταμείο μπορεί να χρηματοδοτεί δραστηριότητες προπαρασκευής, διαχείρισης, παρακολούθησης, αξιολόγησης, ενημέρωσης και ελέγχου της συνδρομής των προγραμμάτων.

Τροπολογία 110

Άρθρο 67, παράγραφος 2, δεύτερο εδάφιο

Τροπολογία 111

Άρθρο 67, παράγραφος 2, τρίτο εδάφιο

Τροπολογία 112

Άρθρο 68, πρώτο εδάφιο

Τροπολογία 113

Άρθρο 69, παράγραφος 1

1. Κάθε κράτος μέλος δημιουργεί ένα εθνικό αγροτικό δίκτυο, στο οποίο συμμετέχουν όλοι οι οργανισμοί και οι διοικητικές υπηρεσίες που εμπλέκονται στην αγροτική ανάπτυξη.

1. Κάθε κράτος μέλος δημιουργεί, χωρίς καθυστέρηση, ένα εθνικό αγροτικό δίκτυο, στο οποίο συμμετέχουν όλοι οι οικονομικοί και κοινωνικοί αντιπροσωπευτικοί οργανισμοί και οι διοικητικές υπηρεσίες που εμπλέκονται στην αγροτική ανάπτυξη.

Τροπολογία 114

Άρθρο 70, παράγραφος 1

1. Οι πόροι που είναι διαθέσιμοι για ανάληψη υποχρεώσεων από το Ταμείο για την περίοδο 2007 έως 2013 ανέρχονται σε 88,75 δισεκατ. ευρώ σε τιμές 2004. Η ετήσια κατανομή παρουσιάζεται στο παράρτημα ΙΙ. Από τους πόρους αυτούς, τουλάχιστον 31,3 δισεκατ. ευρώ σε τιμές 2004 συγκεντρώνονται στις περιφέρειες που είναι επιλέξιμες για τον στόχο σύγκλισης.

1. Οι πόροι που είναι διαθέσιμοι για ανάληψη υποχρεώσεων από το Ταμείο για την περίοδο 2007 έως 2013 ανέρχονται σε 95,75 δισεκατ. ευρώ σε τιμές 2004. Το ποσό αυτό εξαρτάται από το πόσο η διαθεσιμότητά του είναι συμβατή με τις δημοσιονομικές προοπτικές για το χρονικό διάστημα από το 2007 και ενδεχομένως προσαρμόζεται. Η ετήσια κατανομή παρουσιάζεται στο παράρτημα ΙΙ. Από τους πόρους αυτούς, τουλάχιστον 31,3 δισεκατ. ευρώ σε τιμές 2004 συγκεντρώνονται στις περιφέρειες που είναι επιλέξιμες για τον στόχο σύγκλισης.

Τροπολογία 115

Άρθρο 70, παράγραφος 2

Τροπολογία 116

Άρθρο 70, παράγραφος 4α (νέα)

4α. Τα ποσά που απαιτούνται προς καταβολή αποζημιώσεων για μέτρα προστασίας της φύσης στο πλαίσιο του NATURA 2000 προστίθενται στον προϋπολογισμό για την αγροτική ανάπτυξη.

Τροπολογία 117

Άρθρο 70, παράγραφος 5, πρώτο εδάφιο, εισαγωγική πρόταση

5. Η Επιτροπή προβαίνει στην αρχική ετήσια ενδεικτική κατανομή ανά κράτος μέλος των ποσών που αναφέρονται στην παράγραφο 1, μετά την αφαίρεση των ποσών που αναφέρονται στις παραγράφους 2 και 3, με βάση αντικειμενικά κριτήρια και λαμβάνοντας υπόψη:

5. Η Επιτροπή προβαίνει στην αρχική ετήσια ενδεικτική κατανομή ανά κράτος μέλος των ποσών που αναφέρονται στην παράγραφο 1, μετά την αφαίρεση των ποσών που αναφέρονται στην παράγραφο 3, με βάση αντικειμενικά κριτήρια και λαμβάνοντας υπόψη:

Τροπολογία 118

Άρθρο 70, παράγραφος 5, δεύτερο εδάφιο

Τροπολογία 119

Άρθρο 70, παράγραφος 6

6. Επιπλέον των ποσών που αναφέρονται στην παράγραφο 5, τα κράτη μέλη λαμβάνουν υπόψη για τον προγραμματισμό τα ποσά που προκύπτουν από τη διαφοροποίηση, όπως προβλέπεται στο άρθρο 12 παράγραφος 2 του κανονισμού (ΕΚ) αριθ. …/… [χρηματοδότηση της ΚΓΠ].

6. Επιπλέον των ποσών που αναφέρονται στην παράγραφο 5, τα κράτη μέλη λαμβάνουν υπόψη για τον προγραμματισμό τα ποσά που προκύπτουν από τη διαφοροποίηση, όπως προβλέπεται στο άρθρο 12, παράγραφος 2, του κανονισμού (ΕΚ) αριθ. …/… [χρηματοδότηση της ΚΓΠ]. Τα ποσά αυτά, από τα οποία εξαιρούνται οι πληρωμές σχετικά με το NATURA 2000, χρησιμοποιούνται για σχέδια στον τομέα των αξόνων προτεραιότητας Ι και ΙΙ.

Τροπολογία 120

Άρθρο 71, παράγραφος 1

1. Η απόφαση έγκρισης ενός προγράμματος αγροτικής ανάπτυξης καθορίζει την μέγιστη συνεισφορά του Ταμείου για κάθε άξονα προτεραιότητας. Η απόφαση προσδιορίζει σαφώς, εάν χρειάζεται, τις πιστώσεις που διατίθενται στις περιφέρειες που είναι επιλέξιμες για τον στόχο σύγκλισης.

1. Η απόφαση έγκρισης ενός προγράμματος αγροτικής ανάπτυξης καθορίζει την μέγιστη συνεισφορά του Ταμείου για κάθε άξονα προτεραιότητας. Η απόφαση προσδιορίζει σαφώς, εάν χρειάζεται, τις πιστώσεις που διατίθενται στις περιφέρειες που είναι επιλέξιμες για τον στόχο σύγκλισης, περιλαμβανομένων και των περιοχών που επηρεάζονται από στατιστικούς και φυσικούς παράγοντες.

Τροπολογία 121

Άρθρο 71, παράγραφος 4

4. Κατά παρέκκλιση των ανωτάτων ορίων που προβλέπονται στην παράγραφο 3, η συνεισφορά του Ταμείου μπορεί να αυξηθεί κατά πέντε ποσοστιαίες μονάδες για τα προγράμματα των άκρως απομακρυσμένων περιφερειών και των μικρών νησιών του Αιγαίου Πελάγους.

4. Κατά παρέκκλιση των ανωτάτων ορίων που προβλέπονται στην παράγραφο 3, η συνεισφορά του Ταμείου αυξάνεται μέχρι 85 % της δημόσιας επιδοτούμενης δαπάνης για τα προγράμματα των άκρως απομακρυσμένων περιφερειών και των μικρών νησιών του Αιγαίου Πελάγους.

Τροπολογία 122

Άρθρο 71, παράγραφος 6, δεύτερο εδάφιο

Τροπολογία 123

Άρθρο 72, παράγραφος 3, δεύτερο εδάφιο, στοιχείο γ)

γ) αγορά γης για ποσό υψηλότερο από το 10 % του συνόλου των επιλέξιμων δαπανών της συγκεκριμένης πράξης.

γ) αγορά γης για ποσό υψηλότερο από το 10 % του συνόλου των επιλέξιμων δαπανών της πράξης εκτός εάν στο πρόγραμμα που εγκρίνει η Επιτροπή καθοριστεί υψηλότερο ποσοστό.

Τροπολογία 124

Άρθρο 76, εισαγωγική πρόταση και στοιχείο α)

α) τη διαχειριστική αρχή, η οποία είναι εθνικός, περιφερειακός ή τοπικός οργανισμός του δημόσιου ή του ιδιωτικού τομέα που ορίζεται από το κράτος μέλος σύμφωνα με τη θεσμική του διάθρωση ή το ίδιο το κράτος μέλος στις περιπτώσεις που ασκεί το ίδιο την αρμοδιότητα αυτή, για τη διαχείριση ενός προγράμματος·

Τροπολογία 125

Άρθρο 77, παράγραφος 1, στοιχείο α)

α) να εξασφαλίζει ότι οι πράξεις επιλέγονται για χρηματοδότηση σύμφωνα με τα κριτήρια που ισχύουν για το πρόγραμμα αγροτικής ανάπτυξης και ότι συμμορφώνονται, για ολόκληρη την περίοδο εκτέλεσής τους, με την εφαρμοστέα κοινοτική και εθνική νομοθεσία και με τις κοινοτικές πολιτικές·

α) να εξασφαλίζει ότι οι πράξεις επιλέγονται για χρηματοδότηση σύμφωνα με τα κριτήρια που ισχύουν για το πρόγραμμα αγροτικής ανάπτυξης και ότι συμμορφώνονται, για ολόκληρη την περίοδο εκτέλεσής τους, με την εφαρμοστέα κοινοτική και εθνική νομοθεσία και με τις κοινοτικές πολιτικές. Αυτή η κοινοτική και εθνική νομοθεσία πρέπει να εφαρμόζεται χωρίς καθυστέρηση, να μην είναι υπέρ το δέον αυστηρή και να επιτρέπει βαθμό ευελιξίας ο οποίος δεν καταστρατηγεί τις γενικές κατευθυντήριες γραμμές της συγκεκριμένης κοινοτικής πολιτικής.

Τροπολογία 126

Άρθρο 92: Κοινοτικό αποθεματικό για τον άξονα προτεραιότητας LEADER

1. Το ποσό που διατίθεται για το αποθεματικό που αναφέρεται στο άρθρο 70 παράγραφος2 χρησιμοποιείται για τη στήριξη της υλοποίησης της προσέγγισης LEADER στα προγράμματα.

2. Η υλοποίηση της προσέγγισης LEADER αξιολογείται με βάση αντικειμενικά κριτήρια που περιλαμβάνουν:

α) την προτεραιότητα που δίνεται στην προσέγγιση LEADER,

β) την εδαφική κάλυψη της προσέγγισης LEADER,

γ) το στάδιο που έφθασε η υλοποίηση του άξονα προτεραιότητας LEADER,

δ) το αποτέλεσμα μόχλευσης επί των ιδιωτικών κεφαλαίων,

ε) τα αποτελέσματα των ενδιάμεσων αξιολογήσεων.

Τροπολογία 127

Άρθρο 95, παράγραφος 1

1. Η Επιτροπή επικουρείται από την επιτροπή αγροτικής ανάπτυξης (στο εξής καλούμενη η "επιτροπή").

1. Η Επιτροπή επικουρείται από την επιτροπή αγροτικής ανάπτυξης και δασοκομίας (στο εξής καλούμενη η "επιτροπή").

Τροπολογία 128

Άρθρο 98, παράγραφος 2

2. Οι οδηγίες και οι αποφάσεις του Συμβουλίου, με τις οποίες καθορίζονται και τροποποιούνται οι κατάλογοι των μειονεκτικών περιοχών που αναφέρονται στο άρθρο 21 παράγραφος 2 του κανονισμού (EΚ) αριθ. 950/97, καταργούνται.

Τροπολογία 129

Παράρτημα I, Άρθρο 35, παράγραφος 3, τμήματα 2 και 3

[1] Δεν έχει δημοσιευθεί ακόμη στην Επίσημη Εφημερίδα.

[2] ΕΕ L 208 της 24.7.1992, σ. 1.

--------------------------------------------------